[{"text_idx": "#000000", "text": "Ko\u0303ikjal maailmas on keskkonnateadlikkus kasvanud ning ja\u0308rjest suurem hulk inimesi valib reisisihiks vaid neid paiku, mille puhul vo\u0303ib olla kindel, et seal to\u0303esti arendatakse turismi loodusso\u0303bralikult."}, {"text_idx": "#000001", "text": "Rahvusvahelist sa\u0308a\u0308stvat turismi arendav organisatsioon Green Destinations (Rohelised sihtkohad) on va\u0308lja to\u0308o\u0308tanud kestliku sihtkoha standardi, mille alusel on sihtkohtadel vo\u0303imalik taotleda vastavat sertifikaati \u2013 Green Destiantion Award. Sertifikaadil on neli erinevat tasemekategooriat pronksist teemandini. Pa\u0308rnul saavutas 2023. aastal ho\u0303be-taseme ma\u0308rgis. Eestis on roheliste sihtkohtade programmi eestvedajaks Ettevo\u0303tluse ja Innovatsiooni Sihtasutuse Turismiosakond."}, {"text_idx": "#000003", "text": "Roheliste sihtkohtade vo\u0303rgustiku po\u0303hiva\u0308a\u0308rtusteks on:"}, {"text_idx": "#000004", "text": "ehe \u2013 va\u0308a\u0308rtustatakse kohalikke traditsioone ja pa\u0308randkultuuri;vastutustundlik ja lugupidav \u2013 arvestatakse kohaliku kogukonnaga ning va\u0308lditakse massiturismi;majanduslikult ja\u0308tkusuutlik \u2013 turismi edendades luuakse to\u0308o\u0308kohti ning kaasatakse kohalikke;keskkonna- ja kliimaso\u0303bralik \u2013 va\u0308lditakse keskkonna halvendamist ja saastamist, tegeletakse kliimamuutusest tingitud probleemidega sh rahvatervise eest hoolitsemine;loodusso\u0303bralik \u2013 kaitstakse va\u0308a\u0308rtuslikke maastikke, ilusaid vaateid, elupaiku ja elusloodust."}, {"text_idx": "#000005", "text": "Pa\u0308rnumaa kaitseb oma loodusva\u0308a\u0308rtusi ja kohalikke kogukondi. Green Destinationi ma\u0308rgise omanikena on meil kohus reageerida ko\u0303ikidele ko\u0303rvalekalletele Green Destinationi standarditest. Kui ma\u0308rkad standardi no\u0303uetest ko\u0303rvalekaldumist, palume vo\u0303tta u\u0308hendust Pa\u0308rnumaa Rohelise sihtkoha meeskonna juhiga (Pa\u0308rnu Linnavalitsuse arenguosakonna turismiarenduse peaspetsialist) aadressil silva.koemets@parnu.ee."}, {"text_idx": "#000006", "text": "Pa\u0308rnumaa ku\u0308lalisi innustatakse ja suunatakse keskkonda (sh kohalikku kultuuri) hoidvalt ka\u0308ituma vastavaid no\u0303uandeid jagavate ekspertplatvormide ja veebilehtede kauda (Loodusveeb, RMK). Ko\u0303iki RMK loodusradasid (sh Pa\u0308rnumaal asuvaid) koondavas veebiportaalis Loodusega Koos on leitavad mitmekeelsed juhised selle kohta, kuidas looduses ka\u0308ituda ja pru\u0308givabalt oma liikumist korraldada, mida ta\u0308hendab igameheo\u0303igus ning milline on talvel looduses liikumise eripa\u0308ra. Lisaks on samas toodud selged reeglid suuremate gruppide korraga liikumise ja sellest teavitamise kohta."}, {"text_idx": "#000008", "text": "Veebiportaali on arendatud projekti \u201ePa\u0308rnumaa ettevo\u0303tluskeskkonna arendustegevused \u2013 turism 2017-2019\u201c raames, mida on rahastatud Euroopa Regionaalarengu Fondi meetme tegevusest \u201ePiirkondlikud algatused to\u0308o\u0308ho\u0303ive ja ettevo\u0303tlikkuse edendamiseks\u201c perioodil 2017-2023."}, {"text_idx": "#000009", "text": "Visit Pa\u0308rnu uudiskiri aitab sul veeta oma ja\u0308rgmise puhkuse Pa\u0308rnus!"}]